PTTGC ทุ่มเงิน 1.48 แสนลบ. ลงทุนกลุ่ม “HVB” จ่อปิดดีล 31 ธ.ค. 64
บอร์ด PTTGC ไฟเขียวลงทุนกลุ่ม "HVB" มูลค่าเกือบ 1.48 แสนลบ.โดยซื้อจาก Allnex Holdings S.à.r.l และสัญญาเงินกู้ให้กลุ่มบริษัทเป้าหมายจาก AllnexS.à.r.l ซึ่งมูลค่าดังกล่าวอาจมีการปรับเปลี่ยนตามปัจจัยบางประการบริษัทฯ คาดปิดดีล 31 ธ.ค.64
12 ก.ค. 2564

บริษัท พีทีที โกลบอล เคมิคอล จำกัด (มหาชน) หรือ PTTGC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่าตามที่ประชุมคณะกรรมการบริษัท PTTGC International (Netherlands) B.V. (“GC Inter B.V.”)เมื่อวันที่ 1 กรกฎาคม 2564 ซึ่งเป็นบริษัทย่อยของPTTGC โดยบริษัทฯเป็นผู้ถือหุ้นทั้งหมดใน GC Inter B.V. ได้มีมติอนุมัติให้ GC Inter B.V. เข้าทำธุรกรรม โดยมีรายการดังต่อไปนี้
(1) ธุรกรรมที่ 1: (ก) ซื้อหุ้นสามัญใน Allnex Holding GmbH (“กลุ่มบริษัทเป้าหมาย”) จาก AllnexHoldings S.à.r.lรวมทั้งสิ้นร้อยละ 100 ของกลุ่มบริษัทเป้าหมาย ที่ราคา 3,575.9 ล้านยูโร หรือเทียบเท่ามูลค่าประมาณ 132,608 ล้านบาท และ (ข) สัญญาเงินกู้ให้กลุ่มบริษัทเป้าหมายจากAllnexS.à.r.lมูลค่า 426.30 ล้านยูโร หรือเทียบเท่ามูลค่าประมาณ 15,809 ล้านบาท
(2) ธุรกรรมที่ 2: ซื้อหุ้นบุริมสิทธิ์ใน Allnex Holding Germany II GmbH (“Holding II”) ซึ่งเป็นส่วนหนึ่งของกลุ่มบริษัทเป้าหมายจาก WP INVEST GMBH (“WP Invest”) เทียบเท่าร้อยละ 6ของหุ้นทั้งหมดใน Holding IIที่ราคา 1,744 ยูโร หรือเทียบเท่ามูลค่าประมาณ 64,673 บาท ซึ่งAllnex Holdings S.à.r.lและ AllnexS.à.r.l (“ผู้ขาย”) จะดำเนินการให้ WP Invest โอนหุ้นดังกล่าวให้ GC Inter B.V.
โดยผู้ขายเป็นกองทุนที่มี Advent International เป็นที่ปรึกษากองทุนและการเข้าทำธุรกรรมทั้งธุรกรรมที่ 1 และธุรกรรมที่ 2 รวมเรียกว่า “ธุรกรรม”
ทั้งนี้การทำธุรกรรมข้างต้นเป็นไปภายใต้สัญญาซื้อขายหุ้นฉบับเดียวกันโดยที่สัญญาซื้อขายหุ้นได้ถูกลงนาม เมื่อวันที่ 10 กรกฎาคม 2564 มูลค่ารวมทั้งสิ้น 4,002.20 ล้านยูโร หรือเทียบเท่ามูลค่าประมาณ 148,417 ล้านบาท (ที่อัตราแลกเปลี่ยน 37.0836 บาท ต่อ 1 ยูโร) ซึ่งมูลค่าดังกล่าวอาจมีการปรับเปลี่ยนตามปัจจัยบางประการบริษัทฯคาดว่าการทำธุรกรรมดังกล่าวจะแล้วเสร็จภายในวันที่ 31 ธันวาคม 2564